open-index/open-wikipedia-markdown huggingface dataset:
Vasili Vainonen

**Vasili Ivanovitš Vainonen** (, 21. helmikuuta (J: 8. helmikuuta) 1901 Pietari – 23. maaliskuuta 1964 Moskova) oli inkeriläissyntyinen neuvostoliittolainen balettimestari.

Vasili Vainosen isä Juhani oli kotoisin Järvisaaren Siikalan kylästä. Hän työskenteli Pietarissa kultaseppänä. Perheessä oli 14 lasta, joista Vasili oli nuorin. Isä kuoli muutamia päiviä ennen hänen syntymäänsä (toisen tiedon mukaan kaksi vuotta sen jälkeen). Vanhin tytär Maria työskenteli keisarillisten teatterien ompelijana ja äiti Mikaelin teatterin näyttelijän lastenhoitajana. Vuonna 1911 poika pääsi opiskelemaan teatteriopiston balettiosastolle.

Valmistuttuaan vuonna 1919 Pietarin koreografisesta opistosta Vainonen työskenteli Mariinski-teatterin tanssijana ja balettimestarina. Vuonna 1939 hän siirtyi Moskovaan Stanislavski-teatterin balettiryhmän taiteelliseksi johtajaksi ja vuonna 1944 Minskiin Valko-Venäjän ooppera- ja balettiteatteriin. Vuosina 1946–1950 ja 1954–1958 Vainonen toimi Bolšoi-teatterin balettimestarina. 1950-luvun alussa hän työskenteli Novosibirskissä. Viimeisinä vuosinaan hän ohjasi viihde-esityksiä.

Vainonen aloitti koreografina 1920-luvun lopussa. Hänen ensimmäisiä menestysteoksiaan olivat Boris Asafjevin *Pariisin liekit* vuonna 1932 ja Tšaikovskin *[[Pähkinänsärkijä]]* vuonna 1934. Balettimestarin muita ohjaustöitä ovat Asafjevin *Partisaanipäivät* (1937) ja *Militsa* (1947), Riccardo Drigon *Harlequinade* (1945) ja Sergei Vasilenkon *Mirandolina* (1949). Vuonna 1939 Vainoselle myönnettiin Venäjän SFNT:n ansioituneen taiteilijan arvonimi. Hän sai Stalin-palkinnot Bolšoi-teatterissa ohjaamastaan *Pariisin liekeistä* (1947) ja Smetanan *[[Myyty morsian]]* -oopperan tansseista (1948).

## Lähteet
Lilly Dubb

**Lilli Matilda (Lilly) Dubb** (31. maaliskuuta 1900 Helsinki – 2. lokakuuta 1994 Helsinki) oli suomalainen ruotsin kielellä kirjoittanut kirjailija.

## Teoksia
* *Dessa mina minsta bröder*. Schildt, Helsingfors 1946 (ilmestyi Pekka Häklin suomentamana nimellä *Nämä minun pienimmät veljeni*, Tammi 1947)
* *Tolfmans Augusta*. Schildt, Helsingfors 1951

## Lähteet
*
Astara (Iran)

**Astara** () on kaupunki Gīlānin maakunnassa Iranissa. Se sijaitsee Kaspianmeren rannalla Iranin ja Azerbaidžanin tasavallan rajalla. Astarajoen pohjoispuolella on samanniminen Azerbaidžaniin kuuluva kaupunki. Iranin Astarassa oli 40&nbsp;664 asukasta vuonna 2006.

Paikkakunta mainitaan ensimmäisen kerran 900-luvulla nimellä *Astārāb*. 1300-luvulla siitä tuli pienen ruhtinaskunnan keskus. Gīlānin ja Ardabīlin maaherrojen alaisuudessa toimineilla puoli-itsenäisillä Astaran tališikaaneilla oli 1500–1700-luvuilla näkyvä rooli Kaspian alueen historiassa. Vuoden 1813 rajanvedossa Astarasta tuli Venäjän ja Iranin rajakaupunki ja tärkeä kauppapaikka. Neuvostoaikana rajan molemmin puolin sijaitsevat kaupungit kehittyivät erillään. Iranin puoleinen satama suljettiin vuoden 1940 tienoilla, minkä jälkeen rajakauppaa jatkettiin maanteitse. Vuonna 1970 rakennettiin Aqa Jarista Neuvostoliittoon johtanut kaasujohto.

Nykyään Iranin Astara on samannimisen piirikunnan keskus ja huomattava kauppakaupunki. Sen asukkaat koostuvat lähinnä turkkia puhuvista šiialaisista. Kaupungissa on sammenkasvattamo, elintarvike- ja rakennustarviketeollisuutta sekä Iranin Itä-Azerbaidžanin asukkaiden suosima merenrantakylpylä.

Astara kuului vuoteen 1963 saakka Ardabīlin piirikuntaan. Se on yksi Iranin Talyšin turkkilaistuneimpia alueita. Vuonna 2006 piirikunnassa oli 79&nbsp;476 asukasta. Sen toinen merkittävämpi keskus on Lavandvilin taajama. Maaseudulla kasvatetaan riisiä, vehnää, maissia, vihanneksia ja hedelmäpuita sekä harjoitetaan karjanhoitoa. Monet asukkaat työskentelevät siirtotyöläisinä Teheranissa ja Gīlānin kaupungeissa.

## Lähteet

## Aiheesta muualla

* Astaran kaupunkiportaali
Buranovskije babuški

**Buranovskije babuški** (, , *Buranovon mummot*) on venäläinen etno-pop-yhtye, joka edusti Venäjää vuoden 2012 Eurovision laulukilpailussa sijoittuen toiseksi. Yhtyeeseen kuuluu kahdeksan iäkästä naista, joista kuusi esiintyy euroviisuissa. He ovat kotoisin Udmurtian tasavallasta Buranovon kylästä, ja heidän ohjelmistossaan on udmurtinkielisiä lauluja.

He osallistuivat Venäjän Euroviisukarsintoihin myös vuonna 2010, jolloin he tulivat kolmanneksi laulullaan ”Dlinnaja-dlinnaja beresta i kak sdelat iz nejo aišon” ("Hyvin pitkä koivun tuohi ja kuinka siitä valmistetaan turbaani").

Yhtyeen sijoituttua toiseksi vuoden 2012 Eurovision laulukilpailuissa sen edustuskappaleesta ”Party for Everybody” ("Juhlat kaikille") tuli Eurovision laulukilpailuissa kaikkien aikojen parhaiten sijoittunut suomalais-ugrilaisella kielellä laulettu kappale.

Yhtyeen tavoitteena oli kerätä esiintymisillään rahaa kirkon rakentamiseen heidän kotikyläänsä Buranovoon. He onnistuivat tavoitteessaan. Kirkon perustukset valettiin lokakuussa  2011, ja rakennustyöt aloitettiin toukokuussa 2012.

## Lähteet

## Aiheesta muualla

* Udmurti-mummot kävivät kielitaisteluun rockilla (5.6.2009) (yle.fi)
* Ylen Elävä arkisto: Udmurtian mammat pitävät rokilla perinteitä hengissä
Astara

**Astara** tarkoittaa seuraavia asioita:

* Astara, kaupunki Azerbaidžanissa
* Astara, kaupunki Iranissa
Nintendo World Cup

**Nintendo World Cup** (熱血高校ドッジボール部 サッカー編) on Technos Japan Corporationin kehittämä jalkapalloaiheinen urheilupeli. Se julkaistiin alkujaan vuonna 1990 Nintendo Entertainment System -konsolille (NES) ja myöhemmin muun muassa Game Boylle ja Sega Mega Drivelle. NES-versiossa on samanaikainen nelinpeli.

Peli on lokalisoitu versio Japanissa julkaistusta pelistä *Nekketsu Kōkō Dojjibōru Bu: Sakkā Hen*, joka on yksi *[[Kunio-kun]]* -pelisarjaan kuuluvista peleistä.

NES:lle peli julkaistiin myös pelimoduulilla, jolla oli mukana pelit Super Mario Bros. ja Tetris.

## Pelaaminen

Nintendo World Cupissa pelataan maajoukkueilla. Peliä voi pelata yksin tai moninpelinä enintään kolmen muun pelaajan kanssa. Pelissä on monta erilaista kenttää – joissakin on kivenlohkareita, jotka voivat kaataa pelaajan. Nintendo World Cupissa pelaaja voi taklata vastustajan joukkueen pelaajia siten, että ne jäävät maahan vähäksi aikaa tai koko jäljellä olevan puoliajan ajaksi. Pelaaja ohjaa joukkueen kapteenia. Pelaaja antaa komentoja, joita ovat esimerkiksi syöttö, laukaus ja taklaus. Tehokkain potku on saksipotku, jota maalivahti ei yleensä voi torjua, vaan lentää ilmaan.

## Lähteet

## Aiheesta muualla
*
Syntetismi

**Syntetismi** oli maalaustyyli, jossa suosittiin vahvoja ääriviivoja, yhtenäisiä väripintoja, litteyttä, perusvärejä ja yksinkertaisia muotoja. Syntetismin syntyyn vaikuttivat japanilaiset puupiirrokset, keskiaikaiset lasimaalaukset, primitiivinen taide ja eri maiden kansantaide. Värit olivat useimmiten muita kuin paikallisvärejä. Syntetismi oli yksi postimpressionismin suuntauksista.

Syntetistisesti maalasivat etenkin symbolistit 1890-luvulta alkaen. Suomessa muiden muassa Akseli Gallen-Kallela sovelsi syntetismiä Kalevala-aiheisiin maalauksiinsa.
Paul Gauguin oli tunnettu syntetisti.

Syntetismi liittyy teosten muotokieleen, kun taas symbolismi viittaa taiteen aatesisältöön. Maalaustyyli sai alkunsa vuodesta 1886 alkaen Ranskan Pont-Avenissa Bretagnen alueella, jossa työskentelivät muiden muassa Émile Bernard ja Paul Gauguin. Tämän ryhmän pohjalta perustettiin vuonna 1891 syntetistien virallinen ryhmä, johon kuului lisäksi Charles Laval, Louis Anquetin, Émile Schuffenecker ja Daniel de Monfried.

Periaatteena oli, että yksinkertaistaminen, ääriviivapiirustuksen korostus ja värien pelkistys tehosti ilmaisua. Syntetistit maalasivat muistinvaraisesti ja samalla pyrkivät tiivistämään havaintoja jäljittelyn ja todellisuusilluusion sijasta.

Émile Bernard ja Louis Anquetin käyttivät tyylistä nimitystä *cloisonnismi*, joka tulee keskiaikaisesta cloisonné-tekniikasta. Cloisonnismiin kuuluivat tyypillisesti voimakkaat mustat ääriviivat, jollaisia syntetistit kuten Gauguin eivät kuitenkaan käyttäneet.


Tiedosto:Serusier - the talisman.JPG|Paul Sérusier:*Talismaani*
Tiedosto:Paul Gauguin 028.jpg|Paul Gauguin, *Vihreä Kristus*, 1889


## Katso myös
*Nabis-ryhmä

## Lähteet
Ulla Attila-Hämäläinen

**Ulla Sanelma Attila-Hämäläinen** (sukunimi aik. *Attila*; 17. tammikuuta 1924 Riihimäki – 24. elokuuta 1988 Helsinki) oli suomalainen lausuntataiteilija, lausunnan opettaja ja lastenkirjailija.

Attila-Hämäläisen vanhemmat olivat Valo Attila ja Mandi Järvinen.

## Teoksia
* *Satumylly ja muita satuja*; kuv. Helga Sjöstedt. Satumaan sarja 4. Valistus, Helsinki 1955
* *Uipari Puiperon sadut*; kuv. Helga Sjöstedt. Satumaan sarja 12. Valistus, Helsinki 1958
* *Jopotiinin lankakerä*; kuv. Helga Sjöstedt. Valistus, Helsinki 1961

## Lähteet
* 
* Riihimäkeläiskirjailijoita : Ulla Attila-Hämäläinen
Aleksi Orenius

**Aleksi Orenius** (s. 24. lokakuuta 1993 Tampere) on suomalainen jääkiekkopuolustaja.

## Ura
### Seuraura
Orenius on Ilveksen oma kasvatti. Hän voitti A-nuorten SM-pronssia vuonna 2011 ja B2-nuorten SM-hopeaa vuonna 2010. Kaudella 2008–2009 Orenius toimi Ilveksen C-nuorten kapteenina. Hän kuului joukkueen kapteenistoon myös A-nuorissa kaudella 2011–2012.

Toukokuussa 2012 Orenius teki kaksivuotisen SM-liigasopimuksen Ilveksen kanssa. Hän teki liigadebyyttinsä 12. lokakuuta 2012 JYPiä vastaan. Orenius sai ottelussa jääaikaa 12.50 minuuttia. Hän pelasi kauden aikana kaikkiaan kolme SM-liigaottelua. Miesten pelit tulivat Oreniukselle tutuksi myös kuuden Mestis-ottelun verran Lempäälän Kisasta. Suurimman osan kaudestaan hän pelasi kuitenkin Ilveksen A-nuorissa.

### Maajoukkueura
Orenius on pelannut kolme nuorten ja yhden poikien maaottelun.

## Tilastot

## Lähteet
*
*

### Viitteet
Agnes Rögård

**Agnes Elisabeth Rögård** (23. kesäkuuta 1912 Vöyri – 23. helmikuuta 1983 Loviisa) oli suomalainen ruotsin kielellä kirjoittanut kirjailija.

Rögård toimi sairaanhoitajana Espoossa, Tammisaaressa ja 1940-luvun lopulta lähtien Loviisassa. Vuosina 1951–1972 hän toimi kansakoulunopettajana. Hän avusti myös Vasabladet, Hufvudstadsbladet ja Östra Nyland-lehtiä ja hänen runojaan ja proosatekstiään julkaistiin muun muassa Horisont-aikakauslehdessä.

Rögård kirjoitti neljä romaania. Viimeisessä romaanissaan *Där brickor bryts* hän kuvasi kokemuksiaan sodanaikaisissa kenttäsairaaloissa.

## Teoksia
* *Obesutten*. Schildt, Helsingfors 1956
* *Förspänt med svarta hästar*. Schildt, Helsingfors 1958
* *Varför log Sara?*. Söderström, Helsingfors 1960
* *Förberedelsens tid* : radiokuunnelma. 1966
* *Där brickor bryts*. Författaren, Lovisa 1967

## Lähteet
* 
* Svensösterbottniska författare: Agnes Rögård
Georges Garnier

**Georges Garnier** (1878–1936) oli ranskalainen jalkapalloilija. Hän pelasi Club Françaisille (Pariisi). Hän kilpaili vuoden 1900 kesäolympialaisissa Pariisissa ja sai siellä joukkueineen hopeaa.

## Lähteet
Albert Michant

**Albert Michant** oli belgialainen vesipalloilija, joka kilpaili kesäolympialaisissa vuosina 1900 ja 1908. Molemmilla kerroilla hän kuului hopeaa saaneeseen joukkueeseen.

## Lähteet
Novyi Urengoi

**Novyi Urengoi** () on kaupunki Jamalin Nenetsian autonomisessa piirikunnassa Venäjällä. Se sijaitsee Pur-joen sivuhaaran Jevojahan varrella, 60 kilometriä pohjoisen napapiiristä etelään. Novyi Urengoi on tärkeä piirikunnan kaasuteollisuuden keskus, jossa kaasuyhtiö Gazpromilla on suuri merkitys.

Novyi Urengoi perustettiin Urengoin laajan kaasukentän löytymisen seurauksena 1970-luvulla. Kesäkuussa 1966 paikkakunnalta porattiin ensimmäisen kerran kaasua. Joulukuussa 1973 seudulle saapui autosaattue rakentajia lännempänä sijaitsevasta Pangodyn taajamasta. Novyi Urengoi sai virallisesti taajaman aseman 18. elokuuta 1975. Kaupungiksi se muutettiin 16. kesäkuuta 1980.

Kaupunki muodostaa nykiosin itsenäisen kunnallistason kaupunkipiirikunnan Jamalin Nenetsiassa. Siellä asui 104&nbsp;107 ihmistä (2010).

Vuonna 1975 toimintansa aloittanut Novyi Urengoin lentoasema palvelee kaupungin lentoliikennettä. Novyi Urangoi on rautatien varrella, junaliikenne kaupunkiin käynnistyi 1982. 

## Lähteet

## Aiheesta muualla
Bandar-e Anzali

**Bandar-e Anzali** () on kaupunki Iranissa Gīlānin maakunnassa. Se sijaitsee Kaspianmeren rannalla Anzalin laguunin suussa 40 kilometriä Raštista luoteeseen. Kaupungissa on 110&nbsp;643 asukasta (vuonna 2006).

Paikkakunta mainitaan ensimmäisen kerran 1400-luvun lopussa. 1800-luvun alussa siitä tuli Iranin tärkein Kaspianmeren satama, josta oli yhteydet Bakuun ja Astrahaniin. Suuri merkitys oli myös venäläisten alueella harjoittamalla kalastuksella. Anzalin ja Raštin välinen maantie valmistui 1900-luvun alussa. Myöhemmin Anzalin ja Gazianin kylistä muodostui kaupunki, jonka Reza Shah Pahlavi nimesi *Bandar-e Pahlaviksi*. Nykyisen nimensä se sai vuonna 1979.

Kaupungin asukkaat ovat etupäässä gilakkeja sekä Azerbaidžanista neuvostoaikana muuttaneita azereja. Kaupungissa on Iranin laivastotukikohta ja suuri satama, jonka kautta kulkee lähinnä Venäjän teollisuustuotteita, Azerbaidžanin ja Kazakstanin öljytuotteita sekä puutavaraa, kiveä ja kalaa. Uusi vapaakauppa-alue perustettiin vuonna 2003. Kaviaaria ja sammenlihaa tuottava Gazianin kalastusyritys työllistää yli kaksi tuhatta henkeä. Hyvien linja-autoyhteyksien ansiosta kaupunki on myös suosittu lomanviettopaikka.

Bandar-e Anzali on samannimisen piirikunnan hallinto- ja kauppakeskus. Seudun gilakkiväestö viljelee riisiä ja tupakkaa, tuottaa silkkiä, kalastaa ja tekee rottinkikäsitöitä.

## Lähteet

## Aiheesta muualla
* Bandar-e Anzalin vapaakauppa-alue  ,
Martin Formanack

**Martin Formanack** (1. joulukuuta 1866 Saksa – 1. marraskuuta 1947 Saint Louis, Missouri) oli yhdysvaltalainen soutaja. Hän kilpaili Saint Louisin Mound City Rowing Clubille. Hän sai hopeaa perämiehettömässä nelikossa vuoden 1904 kesäolympialaisissa Saint Louisissa Fred Suerigin, Charles Amanin ja Michael Begleyn kanssa.

## Lähteet
Toini Aaltonen

**Toini Maria Aaltonen-Autio** (30. maaliskuuta 1906 Helsinki – 12. tammikuuta 1983 Helsinki) oli suomalainen päätoimittaja, suomentaja, teatteri- ja elokuva-arvostelija sekä näytelmäkirjailija.

Toini Aaltonen kävi keskikoulua sekä Suomessa että vuoden ajan Yhdysvaltain San Franciscossa ja opiskeli sekä konservatoriossa että Suomen Taideyhdistyksen piirustuskoulussa. Hän toimi 1940-luvulla ''Suomen Sosialidemokraatin'' teatteri-, filmi- ja kirjallisuusarvostelijana, ''Suomalaisen Suomen'' teatteriarvostelijana ja Valtion elokuvatarkastamon johtajana. Vuosina 1953–1967 hän toimi *[[Teatteri (lehti)|Teatteri]]*-lehden päätoimittajana. Hän käytti kirjailijanimiä Toini Aaltonen, Toini Autio, T. A., Tossu, Lastu ja Leikkaaja.

Aaltonen kirjoitti käsikirjoituksen elokuviin ''Nuoruus sumussa'' (1946) ja ''Pimeänpirtin hävitys'' (1947).

Toini Aaltonen oli naimisissa 1928–1939 näyttelijä Aarne Orjatsalon ja vuodesta 1948 toimittaja Matti Aution kanssa.

## Teoksia
* *Ja sitten kuoli runoilija* : näytelmä. 1944
* *Sankarit meren rannalla* : näytelmä. 1944
* *Sinä teet minut nuoreksi jälleen* : näytelmä. 1944
* *Teatteri ja filmi* (päätoimittaja). Kustannososakeyhtiö Kirjamies, Helsinki 1945
* *Viimeinen lento* : yksinäytöksinen näytelmä. Tammen näytelmiä 4. Tammi 1945
* *Kerho 33 : runoja, novelleja, esseitä 1946* ; toimituskunta Toini Aaltonen ym. ; kuvitus Sylvi Kunnas. Otava 1946
* *Nuori sydän* : kaksiosainen murhenäytelmä. Seuranäytelmiä 489. Karisto 1947
* *Kerho 33 : runoja, novelleja, esseitä 1948* ; toimituskunta Toini Aaltonen ym. ; kuvitus Sylvi Kunnas. Otava 1948
* *Risti ja miekka* : 2-näytöksinen historiallinen pienoisnäytelmä. Gummeruksen näytelmiä 63. Gummerus 1957

## Suomennoksia
* Sherwood Anderson : *Mustaa naurua*. Tammi 1943 (alkuteos *Dark Laughter*)
* Horace McCoy : *Tapahtui Hollywoodissa*. Tammi 1944 (alkuteos *I Should Have Stayed Home*)
* Ernest Hemingway : *[[Kirjava satama]]*. Tammi 1945, 14. painos 2011 (alkuteos *To Have and Have Not*)
* John Dos Passos : *Suurkaupungin kasvot*. Tammi 1945 (alkuteos *Manhattan Transfer*)

## Lähteet
* 
* 

### Viitteet
Michael Begley (soutaja)

**Michael** ("Mike") **Begley** (22. syyskuuta 1872 Dublin, Irlanti – 24. elokuuta 1938 Saint Louis, Missouri, Yhdysvallat) oli yhdysvaltalainen soutaja. Hän kilpaili Mound City Rowing Clubille. Hän osallistui vuoden 1904 kesäolympialaisiin Saint Louisissa ja sai siellä hopeaa perämiehettömässä nelikossa Fred Suerigin, Martin Formanackin ja Charles Amanin kanssa.

## Lähteet
Michael Begley

**Michael Begley** on:

* Michael Begley, poliitikko (s. 1932)
* Michael Begley, soutaja (1872–1938)
* Michael Joseph Begley, piispa (1909–2002)
Alan Bailey

**Alan Brian Bailey** (27. maaliskuuta 1881 York, Englanti – 3. maaliskuuta 1961 Havanna, Kuuba) oli kanadalainen soutaja. Hän edusti Toronton Argonaut Rowing Clubia. Hän osallistui vuoden 1904 kesäolympialaisiin Saint Louisissa ja sai kahdeksikossa hopeaa.

## Lähteet
Kimberly Derrick

**Kimberly Derrick** (s. 28. huhtikuuta 1985 Blytheville, Arkansas) on yhdysvaltalainen kaukalopikaluistelija. Hän kilpaili vuoden 2006 talviolympialaisissa Torinossa ja osallistui siellä 1&nbsp;000 metriin sekä 3&nbsp;000 metrin viestiin.

Derrick osallistui myös vuoden 2010 talviolympialaisiin Vancouverissa. Siellä hän sai pronssia 3&nbsp;000 metrin viestissä; lisäksi hän kilpaili 1&nbsp;000 ja 1&nbsp;500 metrissä.

## Lähteet
Fernand Feyaerts

**Fernand Feyaerts** (1880–1927) oli belgialainen vesipalloilija ja uimari. Hän kilpaili vuoden 1900 kesäolympialaisissa Pariisissa ja vuoden 1908 kesäolympialaisissa Lontoossa. Hän kuului molemmilla kerroilla hopeaa vesipallossa saaneeseen joukkueeseen. Lontoossa hän kilpaili lisäksi sadan metrin vapaauinnissa.

## Lähteet
Frederick Holman

**Frederick** ("Fred") **Holman** (maaliskuu 1885 Dawlish, Devon – 23. tammikuuta 1913 Exeter, Devon) oli brittiläinen uimari. Hän kilpaili vuoden 1908 kesäolympialaisissa Lontoossa ja voitti siellä kultaa 200 metrin rintauinnissa maailmanennätysajalla 3.09,2. Hän kuoli 27-vuotiaana sairastettuaan lavantautia ja keuhkokuumetta.

Holmanin Lontoon olympialaisissa uima 200 metrin rintauinnin maailmanennätys pysyi voimassa seuraavaan vuoteen, kunnes Robert Andersson onnistui rikkomaan sen.

## Lähteet
Gunnel Steinby

**Gunnel Alexandra Steinby** (29. syyskuuta 1909 Pori – 9. syyskuuta 1982 Helsinki) oli suomenruotsalainen kirjailija.

Steinby pääsi ylioppilaaksi !927 Porin ruotsalaisesta yhteiskoulusta (Björneborgs svenska samskola) ja valmistui 1934 filosofian kandidaatiksi Helsingin yliopistosta. Hän työskenteli pitkään historianopettajana Helsingin ruotsinkielisissä kouluissa.

Gunnel Steinby oli naimisissa vuodesta 1936 toimittaja, tietokirjailija ja historioitsija Torsten Steinbyn kanssa. Myös heidän tyttärensä, vuonna 1941 syntynyt Ann-Gerd Steinby, on kirjailija. 

## Teoksia
* *Oy Lindström ab 1848–1948: Uusi Pesula 1913–1948*. Kirjottaneet Gunnel Steinby ja Eino Roiha. Osakeyhtiö Lindström, Helsinki 1948 (Uusi näköispainos 2002.)
* *Un quarto d'ora italiano: Radiokurs.* Söderström, Helsingfors 1960
* Guss Mattsson: *Så rulla våra öden: Kåserier Dec. 1911 – Juli 1912*. Inledning och kommentarer av Gunnel Steinby. Söderström, Helsingfors 1970
* *Apropos Guss Mattsson till 28 års ålder*. Söderström, Helsingfors 1975.
* *Oss väl och ingen illa: Guss Mattsson publicisten och kemisten 1902–1914*. Söderström, Helsingfors 1976.
* *Under esplanadernas lönnar*. Söderström, Helsingfors 1980
* *Journalister och publicister i svensk press i Finland under tvåhundra år: En matrikel*. Skrifter utgivna av Svenska litteratursällskapet i Finland 493. Helsingfors 1981.
* *Borta blånar bergen: Italisk mosaik*. Söderström, Helsingfors 1982.

## Palkinnot
* Svenska Litteratursällskapetin palkinto 1975

## Lähteet
* *Suomen kirjailijat.*
* Gunnel Steinbyn muistokirjoitus ''Helsingin Sanomissa''.
* Gunnel Steinbyn muistokirjoitus ''Hufvudstadsbladetissa''.
Hallasan

**Halla** eli **Hallasan** on sammunut tulivuori Etelä-Korean eteläisellä Jeju-saarella. 1&nbsp;950 metrin korkuisena se on Etelä-Korean korkein vuori.  Alueella sijaitsee 153&nbsp;km² laajuinen kansallispuisto.

## Lähteet
André Buffière

**Pierre André Buffière** (12. marraskuuta 1922 Vion, Ardèche – 2. lokakuuta 2014) oli ranskalainen koripalloilija. Hän kilpaili vuoden 1948 kesäolympialaisissa Lontoossa saaden joukkueineen hopeaa. Hän osallistui myös vuoden 1952 kesäolympialaisiin Helsingissä, missä Ranska sijoittui kahdeksanneksi.

Buffière sai koripallon Euroopan-mestaruuskilpailuissa hopeaa 1949 sekä pronssia 1951 ja 1953.

## Lähteet
Noël Bas

**François "Noël" Bas** (25. joulukuuta 1877 Strenquels, Ranska – 3. heinäkuuta 1960 Brive-la-Gaillarde, Ranska) oli ranskalainen voimistelija. Hän kilpaili vuoden 1900 kesäolympialaisissa Pariisissa ja sai hopeaa voimistelusta.

## Lähteet

## Aiheesta muualla
*
Johannes Weltzer

**Christian Johannes Weltzer** (4. helmikuuta 1900 – 3. syyskuuta 1951) oli tanskalainen runoilija. Hän sai vuoden 1928 kesäolympialaisissa Amsterdamissa pronssia lyyrisestä työstään *Symphonia Héroïca*.

## Lähteet
Félix Balyu

**Félix Balyu** (5. elokuuta 1891 Brugge – 15. tammikuuta 1971) oli belgialainen jalkapalloilija. Hän kilpaili vuoden 1920 kesäolympialaisissa Antwerpenissä ja kuului siellä kultaa voittaneeseen joukkueeseen.

## Lähteet
Paatela

**Paatela** on seuraavien suomalaisten henkilöiden sukunimi:

*Jaakko Paatela (1922–1989), arkkitehti, Kaija Paatelan puoliso, Veli Paatelan veli, Jussi Paatelan poika
*Juhani Paatela (1917–2008), maataloustieteilijä, professori, ylijohtaja, Jussi Paatelan poika
*Jussi Paatela, vuoteen 1906 *Pavén* (1886–1962), arkkitehti, professori, Toivo ja Oskari Paatelan veli
*Kaija Paatela, alk. ja myöh. *Schreck* (1921–2022), arkkitehti, Veli Paatelan puoliso
*Oskari Paatela, vuoteen 1906 *Pavén* (1888–1952), taidemaalari, Jussi ja Toivo Paatelan veli
*Toivo Paatela, vuoteen 1906 *Pavén* (1890–1962), arkkitehti, Jussi ja Oskari Paatelan veli
*Veli Paatela (1919–2005), arkkitehti Jaakko Paatelan veli, Jussi Paatelan poika

**Paatela** voi viitata myös paikkaan. 

* Paatela, kylä Juvalla
László Hammerl

**László Hammerl** (15. helmikuuta 1942 Budapest – 3. toukokuuta 2024) oli unkarilainen ampuja. Hän voitti kultamitalin 50 metrin pienoiskiväärissä (makuu) vuoden 1964 kesäolympialaisissa Tokiossa. Samoissa kisoissa hän sai lisäksi pronssia 50 metrin pienoiskiväärissä (asennot).

Vuoden 1968 kesäolympialaisissa Méxicossa Hammerl sai hopeaa 50 metrin pienoiskiväärissä (makuu). Hän kilpaili myös kesäolympialaisissa 1972 (München) ja 1976 (Montréal).

Myös Hammerlin puoliso Éva Fórián on olympiaurheilija.

## Lähteet
Kalela (täsmennyssivu)

**Kalela** voi tarkoittaa ainakin seuraavia:

## Paikkoja
*Kalela, nykyään museona oleva taidemaalari Akseli Gallen-Kallelan entinen erämaa-ateljee Ruovedellä
*Kalela, kylä Karjalassa Mynämäessä.

## Henkilöitä
*Aarno Kalela (vuoteen 1935 *Cajander*, 1908–1977), kasvitieteilijä, professori
*Erkki Kalela (vuoteen 1935 *Cajander*, 1909–1964), metsänhoitaja, metsäntutkimuslaitoksen johtaja ja professori, Aarno Kalelan veli
*Jaakko Kalela (s. 1944), tasavallan presidentin kansliapäällikkö ja suurlähettiläs, Aarno Kalelan poika
*Jorma Kalela (1940–2022), poliittisen historian professori, Aarno Kalelan poika
*Kimmo Kalela (s. 1941), diplomi-insinööri ja yritysjohtaja, teollisuusneuvos, Erkki Kalelan poika
*Olavi Kalela (vuoteen 1935 *Cajander*, 1908–1974), eläintieteen professori

## Katso myös
* Cajander
* Kallela
* Gallén
* Gallen-Kallela
Károly Varga

**Károly Varga** (s. 28. syyskuuta 1955 Budapest) on unkarilainen entinen ampuja. Hän kilpaili vuoden 1980 kesäolympialaisissa Moskovassa ja voitti kultamitalin 50 metrin pienoiskiväärissä (makuu).

## Lähteet
Jerevanin televisiotorni

**Jerevanin televisiotorni** () on vapaasti seisova teräsrakenteinen televisiotorni Jerevanin kaupungissa Armeniassa. Televisiotorni rakennettiin vuosina 1974–1977. Televisiotorni on 311,7 meriä korkea.

Televisiotorni korvasi aiemman 180 metriä korkean tv-tornin, joka siirrettiin vuonna 1973 Gjumrin kaupunkiin, silloiseen *Leninakaniin*.

## Lähteet

## Aiheesta muualla
Harry Spanjer

**Henry John ”Harry” Spanjer** (9. tammikuuta 1873 Grand Rapids, Michigan – heinäkuu 1958 St. Petersburg, Florida) oli yhdysvaltalainen nyrkkeilijä. Hän kilpaili vuoden 1904 kesäolympialaisissa Saint Louisissa ja voitti kevytsarjassa kultamitalin. Hän osallistui lisäksi välisarjan kilpailuun ja sai siinä hopeaa häviten Albert Youngille.

Spanjer edusti Newarkin National Turnvereinia.

## Lähteet
Jukka Holtari

**Jukka Holtari** (s. 8. marraskuuta 1961 Heinola) on suomalainen jääkiekkovalmentaja ja entinen pelaaja, pelipaikaltaan hyökkääjä. Holtari on edustanut pelaajana SM-liigassa Kalpaa ja Kiekkoreipasta. Holtari oli osa Bruinsin vuoden 2011 mestarijoukkueen organisaatiota toimimalla Euroopan kykyjenetsinnän päällikkönä . Vuoden 2019 kevääseen saakka Holtari toimi JYPin pelaajakoordinaattorina ja vuosina 2019–2021 hän toimi Jukureiden urheilutoimenjohtajana.

## Ura
### Pelaajana
Holtari edusti kaudella 1979–80 kanadalaista BCJHL-junioriliigassa pelannutta Bellingham Blazersia. Holtari pelasi 51 ottelua tehopistein 18+20=38. Seuraavalla kaudella hän siirtyi tuolloin SM-liigassa pelanneen Kiekkoreippaan riveihin tehden ensimmäisellä kaudella 24 ottelussa kolme syöttöpistettä. Kaudella 1981–82 Holtari teki 36 runkosarjaottelussa kolme maalia ja kolme syöttöä sekä pudotuspeleissä kahdessa ottelussa yhden syöttöpisteen. Viimeisellä kaudellaan Kiekkoreippaassa hän pelasi 36 runkosarjaottelua tehopistein 4+3=7.

Kaudeksi 1983–84 Holtari siirtyi pelaamaan jääkiekon silloisessa 1-divisioonassa (nykyisin Mestis) pelanneeseen Kuopion Kalpaan. Hän pelasi kauden aikana 35 runkosarjaottelua tehoin 19+20=39 sekä kuusi pudotuspeliottelua tehoin 4+5=9. Kaudella 1984–85 Holtari pelasi 43 runkosarjaottelua tehden 38 maalia ja 20 syöttöpistettä. Seuraavalla kaudella Holtari pelasi tehopisteiltään parhaan kautensa tehden 44 runkosarjaottelussa tehot 30+30=60. Kauden päätteeksi Kalpa nousi ensimmäisen kerran SM-Liigaan.

Holtari pelasi Kalpassa kolme SM-Liigakautta tehden 107 runkosarjaottelussa yhteensä tehot 27+29=56 ja kahdeksassa pudotuspeliottelussa tehot 3+4=7. Kaudeksi 1989–90 Holtari siirtyi takaisin Mestikseen, tällä kertaa Hokki-Salon riveihin. Hän teki 25 ottelussa tehot 15+9=24 ennen siirtymistään kesken kauden Suomi-sarjassa pelanneen Shakersin riveihin. Shakersissa Holtari teki loppukauden 13 ottelussaan seitsemän maalia ja neljä syöttöä. Seuraavalla kaudella Holtari pelasi runkosarjassa 36 ottelua tehden huikeat 55 maalia ja 38 syöttöpistettä. Parin välivuoden jälkeen Holtari palasi vielä kaudella 1993–94 pelaamaan kuusi ottelua Shakersiin, joiden aikana hän teki yhden maalin ja kolme syöttöpistettä.

### Valmennustehtävissä
Pelaajauran lopettamisen jälkeen Holtari on toiminut eri jääkiekkoseurojen valmennustehtävissä, muun muassa Espoon Bluesin päävalmentajana (1999–2000) ja useaan otteeseen Suomen eri juniorimaajoukkueiden apu- ja päävalmentajana. NHL:ssä hän on työskennellyt kykyjenetsijänä Columbus Blue Jacketsissa (2001–05) ja Boston Bruinsissa (2007–). Hän oli osa Bruinsin vuoden 2011 mestarijoukkueen organisaatiota toimimalla Euroopan kykyjenetsinnän päällikkönä. JYPin pelaajakoordinaattorina Holtari toimi lähes yhtäjaksoisesti 2000-luvun alusta vuoteen 2019. Hänestä oli JYPin vahvan seuraidentiteetin ja 2010-luvun menestysvuosien myötä tullut Suomi-kiekon kultasormi. Vain Lauri Merikiven epäonnistunut palkkaus joukkueen päävalmentajaksi vuonna 2018 jätti tahran Holtarin muuten hyvään maineeseen. Vuosina 2019–2021 Holtari työskenteli Jukureiden urheilutoimenjohtajana .

## Tilastot

## Lähteet
* 
* 

### Viitteet
Kannuskilpikonna

**Kannuskilpikonna,** nykyiseltä kutsumanimeltään **sahelinsuurkilpikonna** (*Centrochelys sulcata*) on maakilpikonnalaji, joka elää Afrikassa Saharassa. Se on kolmanneksi suurin maakilpikonnalaji ja kannuskilpikonnat ovat yleensä 60-80 cm pitkiä ja painavat 45-91 kg. Ne elävät yleensä 30-50 vuotta. Kannuskilpikonna on kasvinsyöjä, ja ruokavalio koostuu suurimmaksi osaksi lehdistä ja ruohosta, joskus myös hedelmistä. Ruokavaliossa on hyvin paljon kuituja ja kalsiumia, mutta hyvin vähän proteiinia, sillä liika proteiinipitoisuus voi aiheuttaa ongelmia kuoren muodostumisessa.

## Synonyymit
Kannuskilpikonnan tieteellisenä nimenä on myös käytetty nimiä *Geochelone sulcata*, *Testudo calcarata*, *Testudo radiata* ja *Testudo sulcata* .

## Lähteet

## Aiheesta muualla
* Encyclopedia of Life: Centrochelys sulcata
The Voice of Finland (1. tuotantokausi)

**''The Voice of Finlandin'' ensimmäinen tuotantokausi** alkoi Nelosella 30. joulukuuta 2011 ja päättyi 20. huhtikuuta 2012 järjestettyyn finaaliin. Online-koelaulut järjestettiin elo–lokakuussa 2011. Ohjelmaa juonsivat Axl Smith ja backstage-toimittajana suorissa lähetyksissä toiminut Kristiina Komulainen.

Ohjelman neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe. Finaalissa toisensa kohtasivat Jesse Kaikuranta, Kim Koskinen, Saara Aalto ja Mikko Sipola, joista voittajaksi selviytyi Mikko Sipola.

## Kaikki jaksot

## Ääni ratkaisee
### Jakso 1 (30.12.2011)

|}

### Jakso 2 (6.1.2012)

|}

### Jakso 3 (13.1.2012)

|}

### Jakso 4 (20.1.2012)

|}

### Jakso 5 (27.1.2012)

|}

### Jakso 6 (3.2.2012)

|}

### Villi kortti
Villin kortin avulla täydennettiin Elastisen, Paulan ja Michaelin joukkueet. Kilpailijat valittiin Radio Aalto -radiokanavalla viikon 6/2012 aikana.

|}

### Ääni ratkaisee -jaksoista jatkoon päässeet joukkueittain

#### Elastinen
* Lauri Mikkola
* Karoliina Kallio
* Henrika Ignatius
* Mikko Sipola
* Bettina Hammarsten
* Isabella Hammarsten
* Lotta Lene
* Siiri Nojonen
* Taru Ratilainen
* Eveliina Tammenlaakso
* Laura Malmberg
* Pihla Knaapila

#### Lauri Tähkä
* Selja Felin
* Sanna Säntti
* Amanda Löfman
* Minna Lasanen
* Valerie Nyholm
* Ella Tukia
* Markku Kirves
* Jelena Knief
* Mari Rautanen
* Nelli Järvelä
* Heidi Akselin
* Antti Matikainen
* Kim Koskinen 1

#### Paula Koivuniemi
* Nelli Petro
* Mia Renwall
* Oskari Salovaara
* Anfisa Proskuryakova
* Minna Eskola
* Jesse Kaikuranta
* Juho Räisänen
* Johanna Mäkelä
* Hanna Silander
* Tanja Vähäsarja
* Aki Louhela
* Sophie Aittola

#### Michael Monroe
* Toni Eurasto
* Krista Siegfrids
* Mikko Herranen
* Toni Hiltunen
* Tony Romeo
* Kimmo Härmä
* Heini Särmäkari
* J-P Salo
* Mya Rydman
* Anna Inginmaa
* Saara Aalto
* Ilmo Ylinärä

1 Lauri Tähkä valitsi Villi kortti -kierroksella joukkueeseensa 13:nnen laulajan.

## Kaksintaistelut
### Jakso 1 (10.2.2012)

|}

### Jakso 2 (17.2.2012)

|}

### Jakso 3 (24.2.2012)

|}

### Jakso 4 (2.3.2012)

|}

### Kaksintaistelu-jaksoista jatkoon päässeet joukkueittain

#### Elastinen
* Lauri Mikkola
* Isabella Hammarsten
* Mikko Sipola
* Eveliina Tammenlaakso
* Taru Ratilainen
* Karoliina Kallio

#### Lauri Tähkä
* Selja Felin
* Valerie Nyholm
* Sanna Säntti
* Antti Matikainen
* Amanda Löfman
* Kim Koskinen

#### Paula Koivuniemi
* Tanja Vähäsarja
* Nelli Petro
* Jesse Kaikuranta
* Sophie Aittola
* Anfisa Proskuryakova
* Aki Louhela

#### Michael Monroe
* Kimmo Härmä
* Mikko Herranen
* Saara Aalto
* Krista Siegfrids
* Toni Hiltunen
* J-P Salo

## Suorat lähetykset
### Kilpailijoiden eteneminen joukkueittain
#### Elastisen joukkue

#### Lauri Tähkän joukkue

#### Paula Koivuniemen joukkue

#### Michael Monroen joukkue

### Suora lähetys 1 (9.3.2012)

### Suora lähetys 2 (16.3.2012)

### Suora lähetys 3 (23.3.2012)

### Suora lähetys 4 (30.3.2012)

### Suora lähetys 5 (6.4.2012)

### Semifinaali (13.4.2012)

### Finaali (20.4.2012)

## Lähteet

## Aiheesta muualla
*Ohjelman kotisivu Nelonen.fi:ssä
Edgar Leslie

**Edgar Leslie** (31. joulukuuta 1885 Stamford, Connecticut – 22. tammikuuta 1976 New York, New York) oli yhdysvaltalainen lauluntekijä. Hän varttui New Yorkissa ja kävi koulua Cooper Unionissa. Hänen kenties tunnetuin työnsä on "Moon Over Miami".

Leslien ensimmäinen laulu, "Lonesome", julkaistiin vuonna 1909, ja siitä tuli välitön hitti. Haydn Quartetin levyttämänä se nousi listakolmoseksi ja sitten Byron G. Harlanin levyttämänä kuudenneksi. Leslie jatkoi hittien kirjoittamista ja tuottamista vaudevillea varten, merkittävimmin Nat Willsille, Julian Roselle, Belle Bakerille, Lew Dockstaderille, James Bartonille ja Joe Welchille.

Leslie perusti 1920-luvulla oman kustantamonsa, ja vuonna 1927 hän matkusti Englantiin, jossa alkoi yhteistyö säveltäjä Horatio Nichollsin (Lawrence Wrightin pseudonyymi) kanssa. Yhteistyöstä syntyivät sellaiset kappaleet kuin "Among My Souvenirs" (Connie Francisin hitti), "Mistakes" (Vera Lynnin hitti) ja "Shepherd of the Hills" (Jack Hylton Orchestran hitti). Leslie jatkoi hittien tuottamista Yhdysvalloissa 1930–1940-luvuilla. Hän oli aikansa tuotteliaimpia säveltäjiä ja sanoittajia. 

Kirjoittajia, joiden kanssa Leslie teki yhteistyötä, olivat muiden muassa Irving Berlin, Joe Burke, Fred Ahlert, James Monaco, Walter Donaldson, Archie Gottler, Maurie Abrams, Joe Young, Harry Warren, Pete Wendling, George Meyer ja Ray Goetz.

Leslie oli ASCAP:n alkuperäisjäsen ja toimi sen johtajana vuosina 1931–1941, sitten uudelleen 1947–1953. Hänet otettiin Songwriters Hall of Fameen vuonna 1972.

## Lähteet
Bert Kalmar

**Bert Kalmar** (16. helmikuuta 1884 New York – 18. syyskuuta 1947 Los Angeles) oli yhdysvaltalainen sanoittaja ja elokuvien käsikirjoittaja. Hän varttui Manhattanilla ja esiintyi lapsena taikurina ja sen jälkeen vaudevillekoomikkona. Hän tuli tunnetuksi yhteistyöstään Harry Rubyn kanssa. Kaksikon hitteihin kuuluvat "Three Little Words", "So Long, OO-Long", "She's Mine, All Mine", "Who's Sorry Now?", "Thinking of You", "Up in the Clouds", "I Wanna Be Loved by You", "Watching Clouds Roll By", "My Sunny Tennessee", "I Love You So Much", "Everyone Say's I Love You", "The Egg and Eye" ja "A Kiss to Build a Dream On".
 
Kalmar menestyi Broadwaylla ja Hollywoodissa, johon hän ja Ruby siirtyivät vuonna 1930. Sen lisäksi, että Kalmar sanoitti lauluja elokuviin, hän toimi myös käsikirjoittana elokuvissa *[[Elämäni oli unelma]]*, *[[Bright Lights (vuoden 1935 elokuva)|Bright Lights]]* ja *[[Neljä naurettavaa naapuria]]*.

Kalmarin ja Rubyn yhteistyö jatkui Kalmarin kuolemaan saakka. Kalmar ehti urallaan työskennellä myös Ted Snyderin, Oscar Hammerstein II:n, Fred Ahlertin, Harry Akstin, Con Conradin, Herbert Stothartin, Harry Tierneyn, Pete Wendlingin ja Edgar Leslien kanssa. Hänet otettiin Songwriters Hall of Fameen vuonna 1970. Vuonna 1952 hän sai postuumin Oscar-ehdokkuuden laulusta "A Kiss to Build a Dream On" (elokuva *[[Jäljet johtavat yökerhoon]]*).

## Lähteet

## Aiheesta muualla
*
EuroInternational

**Eurointernational** on italialais-yhdysvaltalainen autourheilutalli. 
Nykyään talli kilpailee European Le Mans Series -sarjassa.

Talli on kilpaillut Euroopan Formula 3 -sarjassa sekä Formula Abarth, JK Racing Asia Series ja Formula Pilota China-sarjoissa. Talli perustettiin vuonna 1989 **Euromotorsport**-nimellä. Talli on kilpaillut CART-sarjassa vuosina 1989-1994 parhaana sijoituksenaan neljäs tila Detroitin kilpailusta vuonna 1993. Talli on kolmesti ajanut Indianapolis 500 kilpailussa vuosina 1989, 1992 ja 1993. Vuonna 1997 tallin nimeksi vaihtui Eurointernational ja talli kilpaili IRL ja IndyCar-sarjoissa vaihtelevalla menestyksellä. Myöhemmin talli kilpaili Formula Renault ja Formula BMW-sarjoissa. Vuonna 2008 talli kilpaili Superleague Formula-sarjassa valmistaen autot SC Corinthians ja Atlético Madrid joukkueille. Samana vuonna talli kilpaili Champ Car Atlantic Series-sarjassa. Vuonna 2011 talli kilpaili uudessa Formula Pilota China-sarjassa ja JK Racing Asia Series sarjassa voittaen sarjan mestaruuden kuljettajissa.

## Lähteet
Anna Lawrence

**Anna Josephine Lawrence** (s. 9. maaliskuuta 1972 Howick) on uusiseelantilainen entinen maahockeypelaaja.

Lawrence osallistui kaksiin olympialaisiin, vuosina 1992 ja 2000. Uuden-Seelannin joukkue oli Barcelonan kisoissa 1992 turnauksen kahdeksas eli viimeinen, mutta joukkue sijoittui kuudenneksi Sydneyssä 2000.

## Lähteet
Richard Peterson

**Richard Momme Peterson** (9. maaliskuuta 1884 Kristiania &ndash; 2. huhtikuuta 1967 Oslo) oli norjalainen tennispelaaja. Hän edusti seuratasolla Oslo Tennisklubbia. Peterson pelasi Tukholman olympialaisissa 1912, joissa hän putosi kaksinpelissä heti ensimmäisellä kierroksella ja pääsi nelinpelissä Conrad Langaardin parina toiselle kierrokselle saakka. 

## Lähteet
Eugenia Tanaka

**Eugenia Tanaka** (s. 9. maaliskuuta 1987 Kisaran, Indonesia) on australialainen sulkapalloilija.

Tanaka syntyi Indonesiassa, ja muutti Australiaan 14-vuotiaana. Hän aloitti vuonna 2007 nelinpeliharjoittelun Tania Luizin kanssa ja pääsi uuden kotimaansa maajoukkueeseen samana vuonna heti saatuaan valtion kansalaisuuden. Tanaka kärsi loukkaantumisesta ennen Pekingin olympialaisia 2008, mutta pari pääsi kisoihin, joissa he hävisivät ensimmäisen ottelunsa Japanin parille.

## Lähteet
Kirkko veren päällä (Jekaterinburg)

**Kirkko veren päällä** eli **Kaikkien pyhien kirkko** () on Venäjällä Jekaterinburgissa sijaitseva kirkko. Se on rakennettu 2000–2003 Ipatjevin talon paikalle, jonka kellarissa keisariperhe murhattiin 1918.

## Lähteet

## Aiheesta muualla
Destroy All Humans! 2

**Destroy All Humans! 2** on Pandemic Studiosin kehittämä ja THQ:n julkaisema toimintaseikkailupeli. Peli on julkaistu vuonna  PlayStation 2:lle ja Xboxille. Peli on *[[Destroy All Humans!]]* pelin jatko-osa.

## Tarina
Peli sijoittuu vuoteen 1969 eli 10 vuoden päähän ensimmäisen osan tapahtumien jälkeen. Yhdysvaltojen presidenttinä esiintynyt *Cryptosporidium-137* on kuollut tuntemattomasta syystä. Hänen klooninsa, *Cryptosporidium-138* eli Crypto, ottaa hänen paikkansa ja jatkaa esiintymistä johtajana. KGB paljastaa, että Crypto-138 on ensimmäinen ja ainoa *Furon*, jolla on sukupuolielimet, johon viitataan sanalla "The Package" (). KGB pitää avaruusolioita Neuvostoliiton uhkana, joten se tuhoaa avaruusolioiden emoaluksen ydinpommilla.

Crypto yrittää estää KGB:tä tuhoamasta Yhdysvaltoja, sekä hän aikoo kostaa emoaluksen tuhoamisen.

## Uudet ominaisuudet
Crypto voi matkustaa San Franciscoon (Bay City), Lontooseen (Albion), japanilaiselle saarelle (Takoshima), Tunguskaan (Siperia) ja Kuuhun venäläiseen tukikohtaan (Solaris). Crypto voi siirtyä ihmisen ruumiiseen käyttääkseen sitä naamiona. Pelissä on myös yhteistyötila, jota voi pelata ystävän kanssa.

## Lähteet

## Aiheesta muualla
*
Interwetten Racing

**Interwetten.com Racing** on itävaltalainen autourheilutalli, joka kilpailee nykyään World Series by Renault-sarjoissa. Talli perustettiin vuonna 2001, jolloin talli kilpaili Formula Volkswagen-sarjassa. Heti seuraavana vuonna talli voitti Saksan Formula Volkswagen sarjan mestaruuden Sven Barthin voimin. Vuonna 2004 talli kilpaili Formula Renault V6 Eurocup-sarjassa sijoittuen sarjan viidenneksi. Vuosina 2005-2010 talli kilpaili Formula Renault 3.5 sarjassa voittaen sarjan mestaruuden vuonna 2006. Vuonna 2010 talli kilpaili myös Moto GP, Intercontinental Rally Challenge ja Eurocup Formula Renault-sarjoissa.
Marshallinsaarten vaakuna

**Marshallinsaarten vaakuna** on Marshallinsaarten tunnus lipun ja kansallislaulun ohella.

Sinetin keskellä on rauhan enkeli avoimin siivin. Sen yläpuolella on 24-sakarainen tähti, joka on myös maan lipussa. Sen sakarat symboloivat maan alueita. Tähden molemmilla puolilla on säteet, jotka ovat myös maan lipussa. Oranssi symboloi rohkeutta ja valkoinen rohkeutta sekä kahta saariryhmää. Siipien yläpuolella oikealla on simpukankuori ja vasemmalla kalastusverkko kuvaamassa kalan merkitystä maalle. Keskellä oikealla on saari, jolla kasvaa kookospalmu, ja vasemmalla kanootti. Alhaalla on marshallinsaarelainen tikuista koottu merikartta. Sen alapuolella lukee *seal*. Sinettiä kiertää kaksi tekstiä, *Republic of the Marshall Islands*, ja *Jepilpilin ke ejukaan*. Uloimpana on ketju, joka kuvaa saarten yhtenäisyyttä.

## Lähteet
Porsche Supercup -kausi 2012

**Porsche Mobil 1 Supercup -kausi 2012** oli Porsche Supercup -sarjan 20. kausi. Kausi alkoi 21. huhtikuuta Bahrainista ja päättyi 9. syyskuuta Italiaan. Kilpailut ajettiin Formula 1 -kauden  -kilpailuviikonloppujen yhteydessä.

Sarjan mestaruuden voitti kolmannen kerran peräkkäin saksalainen René Rast. Toiseksi sijoittui ranskalainen Kévin Estre ja kolmanneksi tanskalainen Nicki Thiim.

## Tallit ja kuljettajat

## Kilpailukalenteri

## Lähteet
Sia Kamanor

**Sia Kamanor** (s. 9. maaliskuuta 1977) on sierraleonelainen entinen yleisurheilija, joka kilpaili pikajuoksussa. Kamanor oli Atlantan olympialaisissa 1996 mukana maansa 4 × 100 metrin viestijoukkueessa, joka hylättiin kilpailun alkuerissä.

## Lähteet

* Kamanorin profiili sports-reference.com -sivustolla
Alfred Salonen

**Johan Alfred Salonen** (9. maaliskuuta 1884 Heinolan maalaiskunta &ndash; 11. tammikuuta 1938) oli suomalainen kreikkalais-roomalaisen tyylin painija. Hän edusti seuratasolla Helsingin Jyryä.

Salonen oli Helsingin Jyryn perustajajäsen, ja voitti seuralle Suomen-mestaruusmitaleja 1900-luvun alussa. Hänet oltiin jo nimitetty vuoden 1908 olympialaisiin, mutta ei lopulta päässyt kisoihin rahojen puutteen vuoksi. Salonen voitti vuonna 1911 alle 73-kiloisten sarjan pronssia Helsingin MM-kisoista, joissa suomalaiset ottivat sarjan kolmoisvoiton. Hän kilpaili Tukholman olympialaisissa 1912, joissa hän hävisi viidennen kierroksen ottelunsa. Salonen nimettiin seuransa kunniajäseneksi vuonna 1912.

## Lähteet
Béla Goldoványi

**Béla Goldoványi** (20. joulukuuta 1925 Budapest – 16. marraskuuta 1972 Budapest) oli unkarilainen pikajuoksija.

Goldoványin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, György Csányin ja Géza Varasdin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Lontoon 1948 olympialaisissa Goldoványi juoksi myös Unkarin joukkueessa, joka sijoittui neljänneksi.

Goldoványi osallistui myös henkilökohtaisiin 100 ja 200 metrin kilpailuihin 1948 ja 1956, joissa karsiutui kaikilla kolmella kerralla toisella kierroksella.

## Lähteet
* sports-reference 

### Viitteet
HMS Orion (1879)

**HMS Orion** oli Britannian kuninkaallisen laivaston vuonna 1879 vesillelaskettu Belleisle-luokan ironclad taistelulaiva.

## Valmistus

Osmanien valtakunta tilasi vuonna 1874 Samuda Brothersilta Ahmed Pashan suunnitteleman aluksen  ja sen köli laskettiin vuonna 1875 nimellä *Büruc-i-Zaffer*. Britannian kuninkaallinen laivasto pakkolunasti aluksen 13. helmikuuta 1878 Venäjän kanssa syttyvän sodanuhan vuoksi. Alus laskettiin vesille 23. tammikuuta 1879 nimettynä *HMS Orioniksi* luokiteltuna panssarikorvetiksi. Alus luokiteltiin myöhemmin 2. luokan taistelulaivaksi ja edelleen rannikkopanssarilaivaksi.

## Palvelus
Alus siirrettiin vuonna 1902 torpedoveneiden emälaivaksi Maltalle. Alus muutettiin vuonna 1909 Devonportissa varastolaivaksi, jolloin se samalla nimettiin *HMS Orontesiksi*. Alus myytiin romutettavaksi 19. kesäkuuta 1913 Maltalla.

## Lähteet
*
*

### Viitteet
Formula 2 -kausi 2012

**Formula 2 -kausi 2012** oli FIA Formula Two Championship -sarjan neljäs ja samalla viimeinen kausi. Kausi alkoi Englannin, Silverstonessa ja päättyi Italian Monzassa. Sarjan mestaruuden voitti brittiläinen Luciano Bacheta, toiseksi sijoittui sveitsiläinen Mathéo Tuscher ja kolmanneksi sveitsiläinen Christopher Zanella.

## Kuljettajat

## Kuljettajamuutokset

**Uudet kuljettajat**

* Mauro Calamia: Formula Renault Alps
* Alex Fontana: European F3 Open & GP3 (Jenzer Motorsport)
* Hector Hurst: BARC Formula Renault
* Kourosh Khani: BARC Formula Renault
* Daniel McKenzie: World Series by Renault (Comtec Racing)
* Markus Pommer: Saksan F3 (Jo Zeller Racing)
* Mathéo Tuscher Formula Pilota China (Eurasia Motorsport)
* Dino Zamparelli: BARC Formula Renault
* David Zhu: Formula Pilota China (Eurasia Motorsport)
* Kevin Mirocha: GP2 (Ocean Racing Technology)

**Poistuneet kuljettajat**

* Alex Brundle: GP3 (Carlin)
* Jack Clarke: Euroopan Le Mans
* Armaan Ebrahim: Indy Lights
* Jordan King: Eurocup Formula Renault (Manor MP Motorsport)
* Jon Lancaster: GP2 (Ocean Racing Technology)

## Kilpailukalenteri

## Lähteet
HMS Contest

**HMS Contest** on ollut kymmenen Britannian Kuninkaallisen laivaston aluksen nimenä.

* HMS Contest (1797), 14-tykkinen Acute-luokan tykkivene
* HMS Contest (1799, priki), 5-tykkinen priki
* HMS Contest (1799, kuunari), 14-tykkinen kuunari
* HMS Contest (1804), 12-tykkinen Archer-luokan priki
* HMS Contest (1812), 12-tykkinen Bold-luokan priki
* HMS Contest (1846), 12-tykkinen priki
* HMS Contest (1874), potkuritykkivene
* HMS Contest (1894), Banshee-luokan torpedovenehävittäjä
* HMS Contest (1913), Acasta-luokan hävittäjä
* HMS Contest (R12 ), Co-luokan hävittäjä
Vera Galuška-Dujunova

**Vera Illarionovna Galuška-Dujunova** (, 11. huhtikuuta 1945 Krasnodar, Venäjän SFNT – 2. maaliskuuta 2012 Taškent, Uzbekistan) oli Neuvostoliittoa edustanut lentopalloilija, olympiavoittaja ja maailmanmestari.

Galuška-Dujunova voitti Neuvostoliiton joukkueessa olympiakultaa Méxicossa 1968 ja Münchenissä 1972. Méxicossa hän pelasi seitsemässä ja Münchenissä viidessä ottelussa.

Galuška-Dujunova voitti Neuvostoliiton joukkueessa myös maailmanmestaruuden vuonna 1970 ja MM-hopeaa 1974. Hän kuoli 2. maaliskuuta 2012 Uzbekistanin pääkaupungissa Taškentissa 66 vuoden ikäisenä.

## Lähteet
* Vera Galushka-Duyunova Bio, Stats and Results  Olympics at Sports-Reference.com 

### Viitteet
Tollo (kunta)

**Tollo** on kunta Italian Abruzzon alueella Chietin maakunnassa. Kunnassa on arviolta 4&nbsp;158 asukasta (2015) ja sen pinta-ala on 14,88 neliökilometriä. Tollo on tunnettu viinitarhoistaan ja oliivilehdoistaan.

## Lähteet

## Aiheesta muualla

*Kunnan internetsivut
Marian Kuszewski

**Marian Zygmunt ”Marek” Kuszewski** (31. lokakuuta 1933 Kielce – 5. maaliskuuta 2012 Varsova) oli puolalainen miekkailija ja olympiamitalisti.

Kuszewski saavutti säilällä joukkuekilpailun olympiahopeaa Melbournessa 1956 ja Roomassa 1960. Melbournessa hän kilpaili myös säilän yksilökilpailussa. MM-kilpailuista Kuszewski saavutti säilän joukkuekilpailussa hopeaa vuonna 1954 ja pronssia vuosina 1957 ja 1958.

Kuszewski kuoli 5. maaliskuuta 2012 Varsovassa 78 vuoden ikäisenä.

## Lähteet
* Marek Kuszewski Biography and Olympic Results  Olympics at Sports-Reference.com 
* Muistokirjoitus  

### Viitteet
Jasem Al-Dowaila

**Jasem Goma'an Al-Dowaila** (; s. 9. maaliskuuta 1963) on kuwaitilainen entinen yleisurheilija, joka kilpaili 400 metrin aitajuoksussa.

Al-Dowaila osallistui olympialaisiin kahdesti, vuosina 1984 ja 1988, mutta karsiutui molemmilla kerroilla jo ensimmäisellä kierroksella. Hän juoksi ennätyksensä 50,21 sekuntia vuonna 1986.

## Lähteet

* Al-Dowailan profiili sports-reference.com -sivustolla
Alan Mouchawar

**Alan Edward Mouchawar** (s. 3. elokuuta 1960 Los Angeles, Kalifornia) on yhdysvaltalainen entinen vesipalloilija. Hän kilpaili vuoden 1988 kesäolympialaisissa Soulissa ja sai joukkueineen hopeaa.

## Lähteet
Gregory Boyer

**Gregory Vartl** ("Greg") **Boyer** (s. 5. helmikuuta 1958 New York, New York) on yhdysvaltalainen entinen vesipalloilija. Hän kilpaili vuoden 1988 kesäolympialaisissa Soulissa ja sai joukkueineen hopeaa.

## Lähteet
Rantakatu

**Rantakatu** voi tarkoittaa muun muassa seuraavia katuja:
* Rantakatu Joensuussa
* Rantakatu Kokkolassa
* Rantakatu Oulussa
* Rantakatu Tampereella, nyk. *Satamakatu*
* Rantakatu Uudessakaupungissa
* Rantakatu Vaasassa
* Läntinen Rantakatu ja Itäinen Rantakatu Turussa.
Harjavallan sairaala

**Harjavallan sairaala** oli vuosina 1903–2023 toiminut psykiatrinen sairaala Satakunnassa Harjavallan kaupungissa.  Sairaala sijaitsee Merstolan kaupunginosassa Valtatien 2 ja Tampere–Pori-rautatien välisellä alueella.

Harjavallan piirimielisairaalan nimellä perustettu laitos oli maan ensimmäinen kuntayhtymän perustama sairaala, kaikki vanhemmat olivat valtion omistamia. Harjavallan sairaalassa toimi kaksi akuuttiosastoa sekä vanhus- ja kuntoutuspsykiatrian osastoja. Lisäksi sairaalalla on oma museo. Harjavallan sairaala on ollut myynnissä. Sairaala tyhjeni loppuvuonna 2023 psykiatrian toimintojen siirryttyä Porin Tiilimäelle valmistuneeseen Satasairaalan S-rakennukseen. 

## Lähteet
* Satakunnan sairaanhoitopiiri 

### Viitteet

## Kirjallisuutta
*
Lipp

**Lipp** on muun muassa seuraavien henkilöiden sukunimi:

* Alina Lipp (s. 1993), saksalainen yhteiskunnallinen aktivisti, bloginpitäjä ja sosiaalisen median vaikuttaja
* Heino Lipp (1922–2006), virolainen yleisurheilun moniottelija, kiekonheittäjä ja kuulantyöntäjä
* Tracy Lipp, suomalainen sanoittaja
* Wilma Lipp (1925–2019), itävaltalainen laulaja.